വാഹനങ്ങള്ക്ക് ബമ്ബര് ടു ബമ്ബര് ഇന്ഷുറന്സ് നിര്ബന്ധം: മദ്രാസ് ഹൈക്കോടതി ചെന്നൈ തമിഴ്നാട്ടില് പുതിയ വാഹനങ്ങള്ക്ക്, സമ്ബൂര്ണ പരിരക്ഷ നല്കുന്ന ബമ്ബര് ടു ബമ്ബര് ഇന്ഷുറന്സ് നിര്ബന്ധമാക്കി മദ്രാസ് ഹൈക്കോടതി. സെപ്തംബര് ഒന്നിന് ശേഷം വില്ക്കുന്ന വാഹനങ്ങള്ക്ക് അഞ്ചുവര്ഷത്തേക്കാണ് ബമ്ബര് ടു ബമ്ബര് ഇന്ഷുറന്സ് നിര്ബന്ധമാക്കിയത്. ഡ്രൈവര് ഉള്പ്പെടെ വാഹനത്തില് യാത്ര ചെയ്യുന്ന എല്ലാവര്ക്കും ഇന്ഷുറന്സ് പരിരക്ഷ ഉറപ്പുവരുത്തുകയാണ് ഇതിലൂടെ ലക്ഷ്യമിടുന്നതെന്ന് ജസ്റ്റിസ് എസ് വൈദ്യനാഥന് ഉത്തരവില് വ്യക്തമാക്കി. വാഹനങ്ങള്ക്കും അതില് യാത്രചെയ്യുന്നവര്ക്കും അപകടത്തില്പ്പെടാന് സാധ്യതയുള്ള മൂന്നാം കക്ഷിക്കും പരിരക്ഷ നല്കുന്നതാണ് ബമ്ബര് ടു ബമ്ബര് ഇന്ഷുറന്സ് പോളിസികള്. തേര്ഡ് പാര്ട്ടി ഇന്ഷുറന്സ് കവറേജ് മാത്രമുള്ള വാഹനം അപകടത്തില്പ്പെട്ട കേസില് മരണപ്പെട്ട വ്യക്തിയുടെ കുടുംബത്തിന് 14.65 ലക്ഷം രൂപ നഷ്ടപരിഹാരമായി നല്കാന് ന്യൂ ഇന്ത്യ അഷുറന്സ് കമ്ബനിയോട് നിര്ദേശിച്ച ഈറോഡ് മോട്ടോര് ആക്സിഡന്റ് ട്രിബ്യൂണലിന്റെ ഉത്തരവ് റദ്ദാക്കിയാണ് ഹൈക്കോടതി ഉത്തരവ്. അഞ്ചുവര്ഷം മുന്പ് നടന്ന അപകടത്തില് 14.65 ലക്ഷം രൂപ നഷ്ടപരിഹാരം നല്കാനുള്ള ട്രിബ്യൂണല് വിധിക്കെതിരെ ന്യൂ ഇന്ത്യ അഷുറന്സ് കമ്ബനി നല്കിയ ഹര്ജിയിലാണ് ജസ്റ്റിസ് എസ് വൈദ്യനാഥന്റെ ഉത്തരവ്. ഇന്ഷുറന്സ് പോളിസിയനുസരിച്ച് അപകടത്തില്പ്പെട്ട വാഹനത്തിനുമാത്രമാണ് പരിരക്ഷ ഉണ്ടായിരുന്നതെന്നും അതില് യാത്ര ചെയ്യുന്നവര്ക്ക് ഇല്ലെന്നുമായിരുന്നു കമ്ബനിയുടെ വാദം. ഇത് അംഗീകരിച്ച കോടതി, വാഹനങ്ങള് വില്ക്കുമ്ബോള് കമ്ബനിയോ ഡീലര്മാരോ ഇന്ഷുറന്സ് സംബന്ധിച്ച് വിശദീകരിക്കാറില്ലെന്നും വാഹനം വാങ്ങുന്നവരും ഇതേക്കുറിച്ചറിയാന് ശ്രമിക്കാറില്ലെന്നും ചൂണ്ടിക്കാട്ടി. അതിനാല് തേര്ഡ് പാര്ട്ടി ഇന്ഷുറന്സ് മാത്രം പോരെന്നും വാഹന ഉടമക്ക് അനാവശ്യ ബാധ്യതയുണ്ടാകുന്നത് ഒഴിവാക്കാന് സമ്ബൂര്ണ ഇന്ഷുറന്സ് പരിരക്ഷ ഉറപ്പാക്കണമെന്നും കോടതി വ്യക്തമാക്കി. അതുകൊണ്ട് അടുത്തമാസം ഒന്നുമുതല് വില്ക്കുന്ന വാഹനങ്ങള്ക്ക് ബമ്ബര് ടു ബമ്ബര് പോളിസി നിര്ബന്ധമാക്കാനും ഇക്കാര്യം എല്ലാ ഇന്ഷുറന്സ് കമ്ബനികളെയും അറിയിക്കാനും കോടതി നിര്ദ്ദേശിച്ചു. സംസ്ഥാന ഗതാഗതവകുപ്പ് സെക്രട്ടറിക്ക് ഇതുസംബന്ധിച്ച് നിര്ദ്ദേശവും നല്കിയിട്ടുണ്ട്. ഉത്തരവ് നടപ്പാക്കുന്നത് പരിശോധിക്കാന് ഹര്ജി അടുത്തമാസം 30ന് വീണ്ടും പരിഗണിക്കും. വീണ്ടും കര്ശന നിയന്ത്രണത്തിലേക്ക് അടുത്തയാഴ്ച സംസ്ഥാന വ്യാപകമായി രാത്രികാല കര്ഫ്യൂ മരണനിരക്ക് വര്ധിക്കുന്നത് ആനുപാതികമായി മരിക്കുന്നവരില് ഭൂരിഭാഗവും അനുബന്ധ രോഗമുള്ളവര്: മുഖ്യമന്ത്രി ജനാധിപത്യ പ്രക്രിയ തിരികെ കൊണ്ടുവന്നില്ലെങ്കില് കോണ്ഗ്രസ് അസ്തമിക്കും: കെ പി ഉണ്ണികൃഷ്ണന് മുഖ്യമന്ത്രി മകളെ പട്ടിക ജാതിക്കാരന് കെട്ടിച്ച് നല്കണമായിരുന്നു വിവാദ പരാമര്ശവുമായി കൊടിക്കുന്നില് സുരേഷ് മലബാര് സമരം സ്വാതന്ത്ര്യ സമരം തന്നെ മറിച്ച് പറയുന്നത് ചരിത്രത്തെക്കുറിച്ച് ധാരണയില്ലാത്തവര്: മുഖ്യമന്ത്രി കര്ഷക പ്രക്ഷോഭത്തിനെതിരെ ലാത്തി ചാര്ജ്ജ്: കര്ഷകര് ദേശീയപാത ഉപരോധിക്കുന്നു